pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ.เดินหน้าสร้างสังคมแห่งความสุข หนุนสร้างความรัก ความเข้าใจอันดีในครอบครัว จัดประกวดสื่อสร้างสรรค์ฯหัวข้อ“เรื่องดีๆที่บ้านฉัน” เปิดรับผลงานตั้งแต่บัดนี้จนถึง 30 ธ.ค.นี้
วันศุกร์ที่ 17 ธันวาคม 2564
วธ.เดินหน้าสร้างสังคมแห่งความสุข หนุนสร้างความรัก ความเข้าใจอันดีในครอบครัว จัดประกวดสื่อสร้างสรรค์ฯหัวข้อ“เรื่องดีๆที่บ้านฉัน” เปิดรับผลงานตั้งแต่บัดนี้จนถึง 30 ธ.ค.นี้
วธ.เดินหน้าสร้างสังคมแห่งความสุข หนุนสร้างความรัก ความเข้าใจอันดีในครอบครัว จัดประกวดสื่อสร้างสรรค์ฯหัวข้อ“เรื่องดีๆที่บ้านฉัน” เปิดรับผลงานตั้งแต่บัดนี้จนถึง 30 ธ.ค.นี้
วธ.เดินหน้าสร้างสังคมแห่งความสุข หนุนสร้างความรัก ความเข้าใจอันดีในครอบครัว จัดประกวดสื่อสร้างสรรค์ฯหัวข้อ“เรื่องดีๆที่บ้านฉัน” เปิดรับผลงานตั้งแต่บัดนี้จนถึง 30 ธ.ค.นี้
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า กระทรวงวัฒนธรรม (วธ.)
ได้ขับเคลื่อนนโยบายของนายอิทธิพล คุณปลื้ม รัฐมนตรีว่ากระทรวงวัฒนธรรม โดยมุ่งปลุกจิตสํานึกและเสริมสร้างค่านิยมเชิงบวกสู่สังคมคุณธรรมในบริบทสังคมไทยและสังคมโลก และการส่งเสริมการผลิตสื่อปลอดภัยและสร้างสรรค์พร้อมทั้งสร้างภูมิคุ้มกันทางสังคม ตามแผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563-2565 ) จึงได้จัดกิจกรรมประกวดสื่อสร้างสรรค์ส่งเสริมเครือข่ายครอบครัวคุณธรรมหัวข้อ “เรื่องดีๆที่บ้านฉัน” โดยเปิดรับผลงานสื่อสร้างสรรค์ ประเภททีม จํานวนทีมละ 2 คน ประกอบด้วย เด็กหรือเยาวชน และผู้ปกครอง และแบ่งการประกวดออกเป็นระดับจังหวัด กรุงเทพมหานคร และระดับประเทศ ซึ่งผลงานที่ส่งเข้าประกวดจะเป็นสื่อสร้างสรรค์ประเภทคลิปวีดิโอมีเนื้อหาสื่อถึงเรื่องดีๆ ที่บ้านฉัน ไม่จํากัดรูปแบบในการนําเสนอ มีความยาวไม่เกิน 60 วินาที เพื่อสร้างความรัก ความเข้าใจอันดีในครอบครัว ก่อให้เกิดสังคมแห่งความสุข โดยเปิดรับสมัครผลงานทั้งในส่วนกลางและส่วนภูมมิถาค ดังนี้ 1.ระดับจังหวัด สมัครและสอบถามรายละเอียดได้ที่สํานักงานวัฒนธรรมจังหวัดในพื้นที่จังหวัดที่ท่านอาศัย ตั้งแต่บัดนี้ถึง 30 ธันวาคม 2564 เวลา 16.30 น. และ 2. ส่วนกลางกรุงเทพมหานครสมัครและสอบถามรายละเอียดที่ กองเฝ้าระวังทางวัฒนธรรม สํานักงานปลัดกระทรวงวัฒนธรรม ตั้งแต่บัดนี้ถึง 30 ธันวาคม 2564 เวลา 16.30 น. และส่งผลงานผ่านทางอีเมลที่ culture.scm@gmail.com
ทั้งนี้ ผู้สนใจสอบถามข้อมูลและดูรายละเอียดเพิ่มเติมได้ที่สายด่วนวัฒนธรรม 1765 และแฟนเพจเฟซบุ๊ก กองเฝ้าระวังทางวัฒนธรรม และแฟนเพจเฟซบุ๊ก กลุ่มประชาสัมพันธ์สํานักงานปลัดกระทรวงวัฒนธรรม และสํานักงานวัฒนธรรมจังหวัดทั่วประเทศ ทั้งนี้จะนําผลงานที่ส่งเข้าประกวดมาเผยแพร่ทาง YouTube Channel ช่อง Culture Surveillance Bureau โดยจะนําจํานวนผู้กดถูกใจ (Like) มาใช้ประกอบการพิจารณาคัดเลือกรางวัล Popular Vote ที่สําคัญผู้ที่ได้รับรางวัลชนะเลิศระดับจังหวัด จะได้รับสิทธิ์เข้าร่วมการอบรมส่งเสริมศักยภาพเครือข่ายด้านการผลิตสื่อปลอดภัยและสร้างสรรค์กับกระทรวงวัฒนธรรม
ปลัดกระทรวงวัฒนธรรม กล่าวอีกว่า กิจกรรมการประกวดสื่อสร้างสรรค์ฯมีเป้าหมาย เพื่อส่งเสริมให้เกิดการสื่อสาร ความเข้าใจอันดีในครอบครัว ก่อให้เกิดความรัก ความสามัคคี ช่วยเหลือเกื้อกูลให้ครอบครัวเป็นสถาบันแรกและสถาบันหลักอย่างแท้จริงในการกล่อมเกลาคนในสังคม หรือสมาชิกในครอบครัวให้มีคุณธรรม จริยธรรม มีพฤติกรรมและค่านิยมที่ดี เป็นครอบครัวคุณธรรมนําไปสู่ชุมชน สังคมคุณธรรมที่มีความรัก สามัคคี เอื้ออาทร ก่อให้เกิดชุมชนสังคมแห่งความสุขและเป็นการส่งเสริมการผลิตและพัฒนาสื่อปลอดภัยและสร้างสรรค์ ให้สื่อได้มีบทบาทในการปลูกฝังค่านิยมและวัฒนธรรมอันดีงามของคนในสังคม
รัฐบาลไทย-ข่าวทำเนียบรัฐบาล-3 มิถุนายน 2565 วันเฉลิมพระชนมพรรษา สมเด็จพระนางเจ้าฯ พระบรมราชินี
วันพฤหัสบดีที่ 2 มิถุนายน 2565
3 มิถุนายน 2565 วันเฉลิมพระชนมพรรษา สมเด็จพระนางเจ้าฯ พระบรมราชินี
"เฉลิมพระชนม์ ราชินี ศรีไผท
ธ เคียงองค์ พระทรงชัย ไอศูรย์
พระเกียรติก้อง ถิ่นไทย อันไพบูลย์
เรืองจํารูญ พระมิ่งขวัญ นิรันดร์กาล"
รัฐบาลไทย-ข่าวทำเนียบรัฐบาล-นายกรัฐมนตรีย้ำ "ชาวนากับรัฐบาลคือครอบครัวเดียวกัน ต้องเป็นพลังให้กันและกัน" ชาวนาพร้อมจับมือนาแปลงใหญ่หวังส่งออกไม่ผ่านคนกลาง
วันพุธที่ 8 มิถุนายน 2565
นายกรัฐมนตรีย้ํา "ชาวนากับรัฐบาลคือครอบครัวเดียวกัน ต้องเป็นพลังให้กันและกัน"  ชาวนาพร้อมจับมือนาแปลงใหญ่หวังส่งออกไม่ผ่านคนกลาง
นายกรัฐมนตรีย้ํา "ชาวนากับรัฐบาลคือครอบครัวเดียวกัน ต้องเป็นพลังให้กันและกัน"  ชาวนาพร้อมจับมือนาแปลงใหญ่หวังส่งออกไม่ผ่านคนกลาง
วันนี้ (8 มิถุนายน 2565) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมมอบนโยบายให้เกษตรกรและสถาบันเกษตรกรดีเด่นแห่งชาติ ประจําปี 2565 โดยมี นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยนายประภัทร โพธสุธน รัฐมนตรีช่วยว่าการกระทรวงเกษตรและสหกรณ์ ผู้บริหารกระทรวงเกษตรฯ เกษตรกรและสถาบันเกษตรกรดีเด่นแห่งชาติ ประจําปี 2565 เข้ารับมอบนโยบาย เพื่อนําไปสู่การปฏิบัติที่ถูกต้องเหมาะสม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรีแสดงความยินดีกับผู้ที่ได้รับรางวัลพร้อมชื่นชมเกษตรกรดีเด่น ขอให้นําความรู้ประสบการณ์ไปต่อยอดพัฒนาสร้างมูลค่า สร้างรายได้มากยิ่งขึ้น เป็นกระดูกสันหลังของชาติที่มีเกียรติ ช่วยขับเคลื่อนภาคการเกษตรให้มีความมั่นคง ยืนยันรัฐบาลเข้าใจปัญหา เข้าใจถึงความเดือดร้อนของเกษตรกร ที่ผ่านมารัฐบาลไม่ได้นิ่งเฉย พยายามแก้ไขปัญหาอย่างต่อเนื่อง ซึ่งเรื่องบางเรื่องต้องใช้เวลาในการดําเนินการ อะไรที่สามารถแก้ไขได้รัฐบาลพร้อมจะแก้ไขทันที เพื่อให้เกษตรกรมีรายได้ มีคุณภาพชีวิตที่ดี สําหรับการจัดทํา Zoaning และแผนที่การเกษตร (Agri map) ที่กระทรวงเกษตรและสหกรณ์จัดทําข้อมูลพื้นที่เพาะปลูกข้าวอยู่ขณะนี้ จะเป็นประโยชน์อย่างยิ่งในการบริหารพื้นที่เพาะปลูกข้าวให้เหมาสมกับสภาพดินและแหล่งน้ํา และปริมาณความต้องการสําหรับบริโภค และการใช้เป็นวัตถุดิบในการผลิตอาหารสัตว์ และสินค้าแปรรูปที่มีมูลค่าอื่น ๆ
ส่วนเรื่องพันธุ์ข้าว นายกรัฐมนตรีขอให้กําหนดและพัฒนาพันธุ์ข้าวใหม่ให้สอดคล้องกับความต้องการของตลาด รวมทั้งการรับรองพันธุ์ข้าว โดยพิจารณากําหนดพื้นที่สําหรับทดลองเพาะปลูกพันธุ์ข้าวใหม่สําหรับบริโภค และใช้เป็นวัตถุดิบในอุตสาหกรรมผลิตอาหารสัตว์ รวมทั้งส่งเสริมให้เกษตรผู้ปลูกข้าวสามารถพัฒนาสายพันธุ์ข้าวใหม่ ส่งเสริมให้เกษตรกรผู้ปลูกข้าวมีความรู้ในเรื่องการแปรรูป การวิจัยพัฒนาผลิตภัณฑ์และใช้ประโยชน์จากข้าวให้มากที่สุด เพื่อนําไปเป็นข้อมูลในการทําตลาดที่ตรงกับความต้องการ ขอให้ส่งเสริมระบบเกษตรแปลงใหญ่ เพื่อลดต้นทุนการผลิตและเพิ่มผลผลิตต่อหน่วย ส่งเสริมการสร้าง Smart Farmer และเกษตรกรรุ่นใหม่ โดยใช้เทคโนโลยีมาต่อยอดองค์ความรู้และภูมิปัญญาท้องถิ่นต่อไป
และในงาน นายกฯได้รับฟังข้อคิดเห็นจากเกษตรกรผู้ได้รับรางวัลในปีนี้ ซึ่งสะท้อนออกมาว่า นโยบายการรวมกลุ่มเกษตรกรนั้นเป็นสิ่งที่ดีมาก และมีหลายกลุ่มสามารถจดทะเบียนเป็นกลุ่มนาแปลงใหญ่ เพิ่มศักยภาพในการผลิตและจําหน่าย ขณะเดียวกันก็ลดต้นทุนการเพาะปลูกได้ด้วย อย่างไรก็ตามยังมีอุปสรรคในเรื่องการส่งออกอยู่บ้าง ซึ่งทางกระทรวงเกษตรฯรับไปดูแลแล้ว โดยในอนาคตจะเห็นเกษตรกรที่รวมกลุ่มฯ สามารถส่งออกข้าวไปยังผู้ซื้อต่างประเทศได้โดยตรง ไม่ต้องผ่านคนกลาง มีรายได้เพิ่มอย่างยั่งยืน
“นายกรัฐมนตรีย้ํา ชาวนากับรัฐบาลคือครอบครัวเดียวกัน ต้องเป็นพลังให้กันและกัน” นางสาวรัชดา กล่าว
รัฐบาลไทย-ข่าวทำเนียบรัฐบาล-การปฏิบัติตัวเมื่อพบว่าติดเชื้อโควิด-19
วันอาทิตย์ที่ 22 สิงหาคม 2564
การปฏิบัติตัวเมื่อพบว่าติดเชื้อโควิด-19
วันอังคารที่ 27 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลผู้ป่วยติดเชื้อโควิด-19 ที่มีอาการน้อยหรือไม่มีอาการ ซึ่งจัดอยู่ในระดับสีเขียว โดยให้แยกกักตัวที่บ้าน หรือ Home Isolation สําหรับผู้ที่ได้รับการตรวจจากหน่วยตรวจเชิงรุกของ สปสช. จะถูกจับคู่กับสถานพยาบาลที่จะรับไปดูแลแบบอัตโนมัติ และให้รอการติดต่อจากเจ้าหน้าที่ ส่วนผู้ที่รับการตรวจจากหน่วยเคลื่อนที่หรือห้องปฏิบัติการอื่นและเป็นผู้มีสิทธิบัตรทองให้ติดต่อกับคลินิกใกล้บ้านหรือคลินิกที่ขึ้นทะเบียนไว้ ส่วนผู้มีสิทธิประกันสังคมให้ติดต่อไปยัง รพ.ตามสิทธิของตน หากติดต่อไม่ได้หรือไม่ได้รับการติดต่อกลับภายใน 48 ชั่วโมง ให้ติดต่อสายด่วน สปสช. 1330 กด 14 หรือสายด่วนประกันสังคม 1506 กด 6 หากประสงค์กลับไปรักษาตัวที่ภูมิลําเนา ติดต่อสายด่วน 1330 กด 15
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. เดินหน้าเปิดศูนย์ช่วยเหลือสังคมแห่งแรก จ.อุตรดิตถ์ ย้ำรัฐบาลเร่งแก้ปัญหาหนี้ครัวเรือน พร้อมดึงเด็กกลับมาเรียนหนังสือ
วันจันทร์ที่ 25 เมษายน 2565
รมว.พม. เดินหน้าเปิดศูนย์ช่วยเหลือสังคมแห่งแรก จ.อุตรดิตถ์ ย้ํารัฐบาลเร่งแก้ปัญหาหนี้ครัวเรือน พร้อมดึงเด็กกลับมาเรียนหนังสือ
รมว.พม. เดินหน้าเปิดศูนย์ช่วยเหลือสังคมแห่งแรก จ.อุตรดิตถ์ ย้ํารัฐบาลเร่งแก้ปัญหาหนี้ครัวเรือน พร้อมดึงเด็กกลับมาเรียนหนังสือ
เมื่อวันที่ 24 เม.ย. 65เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)และคณะผู้บริหารกระทรวง พม. ลงพื้นที่จังหวัดอุตรดิตถ์ เพื่อเปิดศูนย์ช่วยเหลือสังคมตําบลเด่นเหล็ก อําเภอน้ําปาด นับเป็นศูนย์ช่วยเหลือสังคมตําบลแห่งแรกของจังหวัดอุตรดิตถ์ พร้อมทั้งมอบความช่วยเหลือต่างๆ ตามภารกิจกระทรวง พม. อาทิ เงินช่วยเหลือผู้ประสบปัญหากรณีฉุกเฉิน จํานวน 33 ครอบครัว เงินสงเคราะห์และฟื้นฟูสมรรถภาพคนพิการ จํานวน 10 ครอบครัว และนมผงสําหรับเด็ก จํานวน 20 ครอบครัว โดยมีนายพยงค์ ยาเภา รองผู้ว่าราชการจังหวัดอุตรดิตถ์ นายศรัณย์วุฒิ ศรัณย์เกตุ สมาชิกสภาผู้แทนราษฎรจังหวัดอุตรดิตถ์ และผู้แทนหน่วยงานที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เข้าร่วมงานดังกล่าว
นายจุติกล่าวว่า อําเภอน้ําปาด จังหวัดอุตรดิตถ์ เป็นพื้นที่ที่มีความยากลําบากเพราะตั้งอยู่บนภูเขา ชาวบ้านทําการการเพาะปลูกกระเทียมและหอมแดง เราต้องทําให้พื้นที่นี้มีมูลค่าและผลิตสินค้าแปรรูปให้ได้ เพื่อจะได้มีความคุ้มค่ากับที่พี่น้องประชาชนได้ประกอบอาชีพ และมีส่วนหนึ่งไปประกอบอาชีพรับจ้างที่อื่น เพราะพื้นที่นี้ไม่มีโรงงาน แต่ในที่สุดแล้วเมื่อความเจริญเข้ามาถึง เราต้องปรับตัวให้เข้ากับการเปลี่ยนแปลงของโลกทั้งทางสังคมและทางเศรษฐกิจ ทั้งนี้ ศูนย์ช่วยเหลือสังคมตําบลแห่งนี้จะเป็นศูนย์ที่ช่วยเหลือประชาชนที่มีความยากลําบาก มีปัญหาทางสังคมและเศรษฐกิจ โดยจะช่วยให้ประชาชนทุกคนสามารถเข้าถึงการบริการของศูนย์แห่งนี้ได้ ซึ่งตนเดินทางมาลงพื้นที่นี้ เพราะต้องการทําตามนโยบายของรัฐบาล คือเราไม่ทิ้งใครไว้ข้างหลัง ต้องการให้พี่น้องประชาชนลดความกลัวและสามารถเข้าใช้ประโยชน์จากศูนย์แห่งนี้ เมื่อท่านมีปัญหาได้
นายจุติกล่าวเพิ่มเติมว่า รัฐบาลมีนโยบายแก้ปัญหาความยากจนแบบพุ่งเป้า โดยในปีนี้ พลเอก ประยุทธ์ จันทร์โอชา นายกรัฐมนตรี มีนโยบายว่าอยากให้ดูแลปัญหาหนี้ครัวเรือนและความยากจนของประชาชน รวมไปถึงเรื่องการศึกษา เพราะเรามีเด็กนักเรียนอีกหลายแสนครอบครัวที่ลูกหลานไม่ได้เรียนหนังสือ เราต้องผลักดันให้เด็กเหล่านั้นกลับไปเรียนหนังสือให้ได้ ขณะนี้รัฐบาลมีกองทุนเพื่อความเสมอภาคทางการศึกษาเพื่อให้กู้ยืมเงิน โดยไม่ต้องมีคนค้ําประกัน สําหรับเด็กที่ไม่มีเงินเรียน สามารถไปขอเงินสนับสนุนได้ ซึ่งนายกรัฐมนตรีได้ประกาศไว้ว่า ถ้าใครอยากเรียน แต่ไม่ได้เรียน เพราะไม่มีเงิน รัฐบาลจะช่วยให้ได้เรียนหนังสือ เพราะรัฐบาลอยากให้เด็กทุกคนมีโอกาส มีอนาคต และสามารถดูแลตัวเองได้
รัฐบาลไทย-ข่าวทำเนียบรัฐบาล-เดินหน้าแก้ปัญหากัดเซาะชายฝั่งทะเลไทย
วันจันทร์ที่ 21 มิถุนายน 2564
เดินหน้าแก้ปัญหากัดเซาะชายฝั่งทะเลไทย
....
รู้ไหมครับว่า
ประเทศไทยมีชายฝั่งทะเลยาวกว่า 3,000 กม. ครอบคลุม 23 จังหวัด โดยพื้นที่ชายฝั่งกว่า 800 กม. กําลังมีปัญหาถูกกัดเซาะ ซึ่งหน่วยงานรัฐที่ดูแลชายฝั่งทะเลมีอยู่ 3 หน่วยงาน คือ กรมเจ้าท่า กรมโยธาธิการและผังเมือง และกรมทรัพยากรทางทะเลและชายฝั่ง ได้ทํางานป้องกันและแก้ไขปัญหาอย่างจริงจังมาโดยตลอด
.
สาเหตุ ได้แก่
รัฐบาลไทย-ข่าวทำเนียบรัฐบาล-ต้นปี 64 ไทยส่งออกทุเรียนแล้วกว่า 2 แสนตัน
วันพฤหัสบดีที่ 1 กรกฎาคม 2564
ต้นปี 64 ไทยส่งออกทุเรียนแล้วกว่า 2 แสนตัน
วันพฤหัสบดีที่ 24 มิถุนายน 2564
ต้นปี 64 ไทยส่งออกทุเรียนแล้วกว่า 2 แสนตัน
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าผลักดันการส่งออกผลไม้ไทยสู่ตลาดสากลอย่างต่อเนื่อง โดยในช่วงเดือน ม.ค.- เม.ย. ที่ผ่านมา ไทยส่งออกทุเรียนได้มากที่สุดกว่า 210,000 ตัน คิดเป็นมูลค่ากว่า 28,000 ล้านบาท มีตลาดที่สําคัญคือ จีน ฮ่องกง และเวียดนาม รองลงมาคือ ลําไย ส่งออก 209,000 ตัน มูลค่ากว่า 8,000 ล้านบาท มีตลาดหลัก ได้แก่ จีน เวียดนาม และอินโดนีเซีย นอกจากนี้ยังมี มังคุด ที่มีมูลค่าการส่งออกถึง 189 ล้านบาท โดยตลาดจีนยังมีความต้องการทุเรียน ลําไยสด ลําไยอบแห้ง และมังคุดจากไทยอย่างต่อเนื่อง สําหรับกระบวนการส่งออกนั้น ไทยดําเนินมาตรการป้องกันโรคโควิด-19 อย่างเข้มงวดในทุกขั้นตอนตามมาตรฐานสากล
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลอำนวยความสะดวกและความปลอดภัยแก่ประชาชนในการเดินทาง
วันจันทร์ที่ 18 กรกฎาคม 2565
รัฐบาลอํานวยความสะดวกและความปลอดภัยแก่ประชาชนในการเดินทาง
วันพุธที่ 13 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอํานวยความสะดวกแก่ประชาชนที่จะเดินทางกลับภูมิลําเนาและท่องเที่ยวภายในประเทศช่วงวันหยุดย
าวโดยยกเว้นค่าทางด่วน ได้แก่ ทางพิเศษศรีรัช อุดรรัถยา และเฉลิมมหานคร ในวันนี้ - เวลา 24.00
น.ของวันพรุ่งนี้(13ก.ค.-14ก.ค.65) และทางหลวงระหว่างเมืองหมายเลข 6 ช่วงปากช่อง-สีคิ้ว-ขามทะเลสอ
ระยะทาง 64 กม. สําหรับ ขาออก เริ่มตั้งแต่วันนี้ – 24.00น.ของวันพรุ่งนี้ และขาเข้า ในวันที่ 15–17 ก.ค.65
รวมถึงเตรียมความพร้อมบุคลากรและเครื่องมืออุปกรณ์ เช่น ป้ายเตือน ไฟสัญญาณ ไฟฟ้าส่องสว่าง
รถบริการช่วยเหลือฉุกเฉิน โดยบูรณาการร่วมกับศูนย์อํานวยความปลอดภัยทางถนนของแต่ละจังหวัด
เพื่อดูแลประชาชนในการเดินทาง ลดปัจจัยเสี่ยงในการเกิดอุบัติเหตุทางถนนตลอด 24 ชม.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 25 พฤศจิกายน 2564 เวลา 17.00 น. สามารถสัญจรผ่านได้ 7 สายทาง
วันพฤหัสบดีที่ 25 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจําวันที่ 25 พฤศจิกายน 2564 เวลา 17.00 น. สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 25 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 25 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม สามารถสัญจรผ่านได้ 7 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วม 10 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วม 10 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อําเภอสองพี่น้อง จังหวัดสุพรรณบุรี น้ําท่วมสูง 25 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วม 15 เซนติเมตร (ช่วง กม. ที่ 0+200 - 0+700)
5. สายทาง สพ.014 สะพานบางซอ อําเภอสองพี่น้อง จังหวัดสุพรรณบุรี น้ําท่วม 5 เซนติเมตร (ช่วง กม. ที่ 0+100 - 0+200)
6. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วม 5 เซนติเมตร (ช่วง กม. ที่ 0+000 - 0+363)
7. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 25 เซนติเมตร (ช่วง กม. ที่ 2+550 - 3+150)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ปลัดวธ.ร่วมกิจกรรมตักบาตรบนเมก ซึ่งจัดขึ้นบริเวณกำแพงเมืองแพร่ ทุกวันพุธของสัปดาห์
วันพุธที่ 27 ตุลาคม 2564
ปลัดวธ.ร่วมกิจกรรมตักบาตรบนเมก ซึ่งจัดขึ้นบริเวณกําแพงเมืองแพร่ ทุกวันพุธของสัปดาห์
ปลัดวธ.ร่วมกิจกรรมตักบาตรบนเมก ซึ่งจัดขึ้นบริเวณกําแพงเมืองแพร่ ทุกวันพุธของสัปดาห์
วันที่ ๒๗ ตุลาคม ๒๕๖๔ เวลา ๐๗.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ร่วมกิจกรรมตักบาตรบนเมก ซึ่งจัดขึ้นบริเวณกําแพงเมืองแพร่ ทุกวันพุธของสัปดาห์ โดยมีนายสมหวัง พ่วงบางโพ ผู้ว่าราชการจังหวัดแพร่ สิบเอกหญิงกรวรรณ สุ่มมาตย์ วัฒนธรรมจังหวัดแพร่ ผู้บริหารกระทรวงวัฒนธรรม หัวหน้าส่วนราชการ เจ้าหน้าที่และประชาชนชาวจังหวัดแพร่เข้าร่วม
โดยได้รับเกียรติจากนางทัศนีย์ ผลชานิโก รองอธิบดีกรมประชาสัมพันธ์ ร่วมในพิธี เพื่อสนับสนุน การเผยแพร่ประชาสัมพันธ์ และสร้างการรับรู้อย่างทั่วถึง
รัฐบาลไทย-ข่าวทำเนียบรัฐบาล-สธ. นำ รมว.สธ.มาเลเซีย ดูงานจิตเวช สถาบันจิตเวชศาสตร์สมเด็จเจ้าพระยา
วันพฤหัสบดีที่ 25 สิงหาคม 2565
สธ. นํา รมว.สธ.มาเลเซีย ดูงานจิตเวช สถาบันจิตเวชศาสตร์สมเด็จเจ้าพระยา
อธิบดีกรมสุขภาพจิต นํารัฐมนตรีสาธารณสุขมาเลเซีย ศึกษาดูงานจิตเวช สถาบันจิตเวชศาสตร์สมเด็จเจ้าพระยา นําเสนอการบริการ คลินิกประสาทวิทยาและความจําสําหรับภาวะสมองเสื่อม สุขภาพจิตเด็กและวัยรุ่น ศูนย์สมองจิตใจและโปรแกรมฟื้นฟู ซึ่งไทย-มาเลเซีย
อธิบดีกรมสุขภาพจิต นํารัฐมนตรีสาธารณสุขมาเลเซีย ศึกษาดูงานจิตเวช สถาบันจิตเวชศาสตร์สมเด็จเจ้าพระยา นําเสนอการบริการ คลินิกประสาทวิทยาและความจําสําหรับภาวะสมองเสื่อม สุขภาพจิตเด็กและวัยรุ่น ศูนย์สมองจิตใจและโปรแกรมฟื้นฟู ซึ่งไทย-มาเลเซีย พร้อมแลกเปลี่ยนและสนับสนุนข้อมูลวิชาการด้านสุขภาพจิตระหว่างกัน
วันนี้ (25 สิงหาคม 2565) ที่ สถาบันจิตเวชศาสตร์สมเด็จเจ้าพระยา กรุงเทพมหานคร พญ.อัมพร เบญจพลพิทักษ์อธิบดีกรมสุขภาพจิต นํา นายKhairy Jamaluddin ABU BAKAR รัฐมนตรีว่าการกระทรวงสาธารณสุข ประเทศมาเลเซีย และคณะ เยี่ยมชมการดําเนินงานศูนย์สุขภาพจิต และกิจกรรมต่างๆ
พญ.อัมพร กล่าวว่า ประเทศไทยกับประเทศมาเลเซียมีความสัมพันธ์ที่ดีในการดําเนินงานด้านสุขภาพจิตมาอย่างต่อเนื่อง มีกิจกรรมทางวิชาการราวมกัน ทั้งการศึกษา การประชุม และการฝึกอบรม นอกจากนี้ กรมสุขภาพจิตยังร่วมมือกับโรงพยาบาลเปอร์ไม ยะโฮร์บาห์รู ประเทศมาเลเซีย (Permai Hospital, Johor Bahru, Malaysia) ดําเนินงานด้านจิตเวช บริการสุขภาพชุมชน ศูนย์ฟื้นฟู และงานสุขภาพจิตชุมชน ซึ่งตอกย้ําคุณภาพการบริการสุขภาพจิตของทั้งสองประเทศอย่างมีนัยสําคัญ สําหรับประเทศไทย ได้ขับเคลื่อนยุทธศาสตร์สุขภาพจิตในการส่งเสริมและป้องกัน ควบคู่กับการปรับปรุงคุณภาพและมาตรฐานระบบการบริการ โดยกรมสุขภาพจิตมีโรงพยาบาลจิตเวชทั่วไปในสังกัด 14 แห่ง และสถาบันสุขภาพจิตเด็กและวัยรุ่น 6 แห่ง ขณะนี้บางแห่งกําลังพัฒนาสู่การเป็นศูนย์กลางความเป็นเลิศเฉพาะทางและด้านวิชาการ เพื่อตอบสนองการเปลี่ยนแปลง และรองรับผลกระทบจากการแพร่ระบาดในเชิงรุก
พญ.อัมพร กล่าวต่อว่า ในวันนี้ได้นําเสนอข้อมูลต่อรัฐมนตรีสาธารณสุขมาเลเซีย และคณะ เกี่ยวกับการบริการสุขภาพจิตของไทย อาทิ โรคที่พบมาก ได้แก่ การใช้สารเสพติด จิตเภท ภาวะซึมเศร้า โรคสมาธิสั้น และการรักษาช่วยเหลือผู้ที่มีความเสี่ยงต่อภาวะฆ่าตัวตาย การให้บริการผู้ป่วยนอก ซึ่งในปี 2565 มีการระบาดของCovid-19ทําให้มีอัตราการเข้ารับบริการลดลง เป็นต้น นอกจากนี้ ได้นําเสนอการดําเนินงานของ คลินิกประสาทวิทยาและความจําสําหรับภาวะสมองเสื่อมที่มีพฤติกรรมและอาการทางจิตวิทยาของภาวะสมองเสื่อม สุขภาพจิตเด็กและวัยรุ่น ศูนย์สมอง จิตใจ และโปรแกรมฟื้นฟู และกิจการร้านกาแฟหลังคาแดงและร้านเพื่อน ที่ให้ผู้ป่วยจิตเวชได้ปฏิบัติ เรียนรู้ สร้างทักษะทางสังคม สามารถกลับคืนสู่สังคม โดยมีคุณภาพชีวิตที่ดีและมีศักดิ์ศรีในความเป็นมนุษย์ รวมถึงเป็นต้นแบบธุรกิจเพื่อสังคมสําหรับผู้ป่วยจิตเวชแห่งแรกของประเทศ ซึ่งการนําเสนอและแลกเปลี่ยนข้อมูลในครั้งนี้ เป็นส่วนหนึ่งในการกระชับความสัมพันธ์และสร้างความร่วมมือในการดําเนินงานด้านจิตเวชระหว่างไทยแลมาเลเซียให้มีประสิทธิผลมากขึ้น และเป็นประตูสู่การพัฒนาขีดความสามารถของบุคลากรสาธารณสุขด้านจิตเวชของทั้ง 2 ประเทศต่อไปในอนาคต
********************************** 25 สิงหาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลให้ความสำคัญกับมาตรการควบคุมการใช้กัญชา “นายกฯ” ย้ำปลดล็อกใช้กัญชา-กัญชง เพื่อประโยชน์สูงสุดด้านการแพทย์และเศรษฐกิจ
วันเสาร์ที่ 11 มิถุนายน 2565
โฆษกรัฐบาลเผย รัฐบาลให้ความสําคัญกับมาตรการควบคุมการใช้กัญชา “นายกฯ” ย้ําปลดล็อกใช้กัญชา-กัญชง เพื่อประโยชน์สูงสุดด้านการแพทย์และเศรษฐกิจ
โฆษกรัฐบาลเผย รัฐบาลให้ความสําคัญกับมาตรการควบคุมการใช้กัญชา “นายกฯ” ย้ําปลดล็อกใช้กัญชา-กัญชง เพื่อประโยชน์สูงสุดด้านการแพทย์และเศรษฐกิจ
วันนี้ (11 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบในข้อห่วงใยและข้อเสนอแนะต่างๆ ของทุกภาคส่วนที่มีต่อการปลดล็อกใช้กัญชา กัญชง ซึ่งมีผลบังคับใช้ ตั้งแต่วันที่ 9 มิถุนายน 2565 ที่ผ่านมา โดยได้มีการแต่งตั้งคณะกรรมการบูรณาการนโยบายพืชกัญชาและกัญชง ซึ่งมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน เพื่อกําหนดมาตรการ แนวทางปฏิบัติ และกํากับดูแลการใช้กัญชา ให้สอดคล้องกับเป้าหมายการอนุญาตให้ใช้กัญชาในประเทศไทย เพื่อประโยชน์ด้านการแพทย์ การรักษาพยาบาลทั้งแผนปัจจุบันและการแพทย์แผนไทย ลดรายจ่ายด้านการรักษาและเพิ่มทางเลือกในการดูแลสุขภาพและยังเป็นโอกาสในการพัฒนาผลิตภัณฑ์กัญชาและอุตสาหกรรมที่เกี่ยวข้อง ซึ่งจะเป็นประโยชน์ในด้านเศรษฐกิจ
ทั้งนี้ ในการประชุมคณะกรรมการฯ ครั้งที่ 1/2565 เมื่อวันที่ 9 มิ.ย. 65 ได้มีมติแต่งตั้งอนุกรรมการ 6 คณะ เพื่อช่วยปฏิบัติหน้าที่ในด้านต่าง ๆ ประกอบด้วย 1) ด้านการแพทย์ และการบําบัดรักษา 2) ด้านการให้ความรู้แก่เยาวชนและผลกระทบทางสังคม 3) ด้านการผลิตทางเกษตรกรรม 4) ด้านการป้องกันการลักลอบนําเข้า การผลิต ที่ผิดกฎหมาย 5) ด้านกฎหมาย และ 6) ด้านการสื่อสารประชาสัมพันธ์ ทั้งนี้ ที่ประชุมจะมีการออกแนวทางในการกําหนดแนวทางการใช้กัญชา-กัญชง ให้เป็นไปตามเจตนารมณ์ คือเพื่อประโยชน์สูงสุดด้านการแพทย์และเศรษฐกิจ โดยมีมาตรการควบคุมไม่ให้เกิดการใช้ผิดวัตถุประสงค์เพื่อลดผลกระทบทางสังคมต่อไป
"นายกรัฐมนตรียังกําชับให้สร้างความรู้ความเข้าใจกับประชาชน ว่าการปลดล็อกครั้งนี้ไม่ได้เป็นการเสพเพื่อสันทนาการ โดยหน่วยงานภาครัฐต้องเร่งให้ความรู้กับประชาชนผ่านสื่อสังคมออนไลน์ ผ่านกลไกของจังหวัดและองค์กรปกครองส่วนท้องถิ่น ไม่ให้เกิดความสับสนทั้งในเรื่องการปลูก การเสพ และการนําไปจําหน่าย ลดความกังวลของสังคมเกี่ยวกับการใช้กัญชาผิดวัตถุประสงค์ โดยเฉพาะการป้องกันไม่ให้กลุ่มเปราะบางเข้าถึงกัญชา โดยเฉพาะกลุ่มเด็ก เยาวชน หญิงตั้งครรภ์ และผู้สูงอายุ นําไปใช้เพื่อนันทนาการ ซึ่งอาจเกิดผลกระทบด้านสุขภาพและสังคมตามมา” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-​โฆษกรัฐบาล เผย "นายกฯ" ชวนคนไทยรณรงค์ เทศกาลตรุษจีน ปลอดภัยห่างไกลโควิด-19 ร่วมมือปฏิบัติตามคำแนะนำของ สธ. ช่วง "วันจ่าย วันไหว้ วันเที่ยว"
วันพฤหัสบดีที่ 27 มกราคม 2565
​โฆษกรัฐบาล เผย "นายกฯ" ชวนคนไทยรณรงค์ เทศกาลตรุษจีน ปลอดภัยห่างไกลโควิด-19 ร่วมมือปฏิบัติตามคําแนะนําของ สธ. ช่วง "วันจ่าย วันไหว้ วันเที่ยว"
​โฆษกรัฐบาล เผย "นายกฯ" ชวนคนไทยรณรงค์ เทศกาลตรุษจีน ปลอดภัยห่างไกลโควิด-19 ร่วมมือปฏิบัติตามคําแนะนําของ สธ. ช่วง "วันจ่าย วันไหว้ วันเที่ยว"
วันนี้ 27 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  ฝากเชิญชวนคนไทยรณรงค์เทศกาลตรุษจีน ประจําปี 2565 ปลอดภัยห่างไกลโควิด-19 พร้อมขอให้ปฏิบัติตามคําแนะนําของกระทรวงสาธารณสุขในช่วง "วันจ่าย วันไหว้ วันเที่ยว"  ซึ่งปีนี้ตรงกับวันที่ 1 ก.พ. 65 หลายครอบครัวมีการรวมกลุ่มญาติพี่น้อง ซึ่งอาจมีพฤติกรรมหรือกิจกรรมที่มีความเสี่ยงต่อการติดและแพร่เชื้อของโควิด-19 จึงขอความร่วมมือประชาชนปฏิบัติตามคําแนะนําตามมาตรการของกระทรวงสาธารณสุข เพื่อป้องกันการแพร่ระบาดของโรคโควิด-19 ในช่วงเทศกาลตรุษจีน อย่างเคร่งครัด โดยทั้ง 3 วันนี้ สมาชิกทุกคนในครอบครัวต้องปฏิบัติตนตามมาตรการป้องกันโรคส่วนบุคคล “DMHTTA” อย่างเคร่งครัด
ในส่วนศาสนสถาน และสถานที่จัดงานตรุษจีน ให้ปฏิบัติตามมาตรการปลอดภัยสําหรับองค์กร (COVID Free Setting) ดังนี้
1. ประชาสัมพันธ์ให้คําแนะนําแก่ผู้ดําเนินการศาสนสถานในการบริหารจัดการเพื่อลดมลพิษจากการจุดธูปสําหรับศาสนสถาน ศาลเจ้า สถานที่จัดงานตรุษจีน
2. ประชาสัมพันธ์ให้กับประชาชนผู้เข้าสักการะสิ่งศักดิ์สิทธิ์ในศาสนสถาน ศาลเจ้า สถานที่จัดงานตรุษจีนให้มีวิธีการปฏิบัติที่ดี เพื่อลดอันตรายจากการสัมผัสมลพิษจากควันธูป รวมทั้งปฏิบัติตามมาตรการ DMHTTA มาตรการป้องกันการติดเชื้อแบบครอบจักรวาล (Universal Prevention)
3. จัดเจ้าหน้าที่อํานวยความสะดวก ควบคุม กํากับ ศาสนสถาน ศาลเจ้า สถานที่จัดงานตรุษจีนที่ประชาชนนิยมไปสักการะสิ่งศักดิ์สิทธิ์ ให้ถือปฏิบัติตามมาตรการ ในการป้องกันอันตรายจากควันธูปและป้องกันการแพร่ระบาดของโรคโควิด-19
โฆษกประจําสํานักนายกรัฐมนตรี ยังกล่าวเพิ่มเติมว่า เนื่องจากปีนี้ อยู่ในช่วงสถานการณ์การแพร่ระบาดของโรคติดเชื้อไวรัส โควิด-19 และยังไม่มีแนวโน้มที่จะลดลง ดังนั้น  จึงได้มีการประกาศงดการจัดงานเทศกาลตรุษจีนที่ถนนเยาวราช แต่มีการประดับตกแต่งไฟบริเวณซุ้มประตูเฉลิมพระเกียรติ 6 รอบพระชนมพรรษา (วงเวียนโอเดียน) ในส่วนของพี่น้องประชาชน เชื้อสายจีน ยังคงสามารถสืบสานประเพณีรวมถึงการไหว้เจ้าตามสถานที่ต่าง ๆ ภายใต้มาตรการควบคุมป้องกันการแพร่ระบาดของโควิด-19
สําหรับสถานการณ์การแพร่ระบาดของโรคติดเชื้อไวรัสโค โควิด-19 ในไทยวันนี้ พบผู้ติดเชื้อรายใหม่ 8,078 ราย จําแนกเป็น ผู้ป่วยจากในประเทศ 7,853 ราย ผู้ป่วยมาจากต่างประเทศ 225 ราย ผู้ป่วยสะสม 183,587 ราย (ตั้งแต่ 1 มกราคม 2565) หายป่วยกลับบ้าน 6,595 รายหายป่วยสะสม 133,670 ราย (ตั้งแต่ 1 มกราคม 2565) ผู้ป่วยกําลังรักษา 82,760 ราย เสียชีวิต 22 รายล่าสุดการให้บริการวัคซีน โควิด -19 สะสมอยู่ที่114,620,203 โดส เข็มที่ 1 ฉีดสะสม 52,164,182 โดส เข็มที่ 2 ฉีดสะสม 48,370,539 โดส เข็มที่ 3 ฉีดสะสม 13,195,005 โดส เข็มที่ 4 ฉีดสะสม 890,477 โดส นอกจากนี้ ผู้ที่ฉีดวัคซีนโควิด 19 ครบโดส เกิน 3 เดือนแล้ว ยังสามารถขอรับบริการฉีดเข็มวัคซีนกระตุ้นได้
..................
รัฐบาลไทย-ข่าวทำเนียบรัฐบาล-การประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 2/2564
วันจันทร์ที่ 21 มิถุนายน 2564
การประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 2/2564
ปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 2/2564
วันนี้ (21 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารจัดการแก้ไขปัญหากากอุตสาหกรรม ครั้งที่ 2/2564 เพื่อหารือหลักเกณฑ์และแนวทางปฏิบัติตามมาตรฐาน Zero Waste to Landfill Certificate และการดําเนินการปรับปรุงฐานข้อมูลกากอุตสาหกรรม (Big Data) โดยมี นางวรวรรณ ชิตอรุณ และนายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหาร เข้าร่วมประชุม ณ ห้องประชุม อก.1 ชั้น 2 สปอ. และผ่านระบบเทคโนโลยีสารสนเทศ Video Conference (Zoom)
ทั้งนี้ การจัดกิจกรรมฯ ดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 24 ลงวันที่ 19 มิถุนายน พ.ศ. 2564
รัฐบาลไทย-ข่าวทำเนียบรัฐบาล-การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 สามารถหยุดหรือเลื่อนการนำส่งเงินเข้ากองทุนสำรองเลี้ยงชีพเป็นการชั่วคราว
วันอังคารที่ 25 มกราคม 2565
การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 สามารถหยุดหรือเลื่อนการนําส่งเงินเข้ากองทุนสํารองเลี้ยงชีพเป็นการชั่วคราว
กระทรวงการคลังมีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากการระบาดของ COVID-19 ให้สามารถหยุดหรือเลื่อนการนําส่งเงินเข้ากองทุนสํารองเลี้ยงชีพเป็นการชั่วคราว ตั้งแต่งวดนําส่งเดือน ม.ค.2565 จนถึงงวดเดือน มิ.ย.2565
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังได้มีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) จากเดิมที่ผ่อนผันให้จนถึงงวดนําส่งเงินของเดือนธันวาคม 2564 ให้สามารถหยุดหรือเลื่อนการนําส่งเงินเข้ากองทุนสํารองเลี้ยงชีพ (กองทุนฯ) เป็นการชั่วคราว ตั้งแต่งวดนําส่งเงินของเดือนมกราคม 2565 จนถึงงวดนําส่งเงินของเดือนมิถุนายน 2565 โดยนับอายุการเป็นสมาชิกกองทุนฯ ต่อเนื่อง และคงสมาชิกภาพไว้ ภายใต้หลักการและแนวปฏิบัติเดิม เพื่อบรรเทาปัญหาความเดือดร้อนของลูกจ้างและนายจ้างที่ยังคงได้รับผลกระทบจากสถานการณ์การระบาดของโรค COVID-19 ในปัจจุบัน โดยมุ่งหวังให้ลูกจ้างที่เป็นแรงงานในระบบยังคงสถานะการเป็นสมาชิกกองทุนฯ และสามารถออมผ่านกองทุนฯ หลังจากที่สถานการณ์การระบาดของโรค COVID-19 ได้คลี่คลาย เพื่อเป็นหลักประกันรายได้และนําไปสู่ความมั่นคงทางการเงินเมื่อเข้าสู่วัยเกษียณ
ทั้งนี้ กระทรวงการคลังได้ออกประกาศกระทรวงการคลัง เรื่อง กําหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสํารองเลี้ยงชีพในท้องที่ที่เกิดวิกฤตเศรษฐกิจ สาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจ (ฉบับที่ 4) พ.ศ. 2565 ซึ่งได้ลงประกาศในราชกิจจานุเบกษาแล้ว เมื่อวันที่ 21 มกราคม 2565 และมีผลบังคับใช้ตั้งแต่วันที่ 22 มกราคม 2565 เป็นต้นไป
สํานักนโยบายการออมและการลงทุน สํานักงานเศรษฐกิจการคลัง
โทร. 02-273-9020 ต่อ 3638, 3643, 3688
โทรสาร 02-273-9987
รัฐบาลไทย-ข่าวทำเนียบรัฐบาล-3 ช่องทางกระจายฉีดวัคซีน รับมือโควิด-19
วันพุธที่ 23 มิถุนายน 2564
3 ช่องทางกระจายฉีดวัคซีน รับมือโควิด-19
วันจันทร์ที่ 24 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดให้การฉีดวัคซีนเป็นวาระแห่งชาติ เพื่อสร้างภูมิคุ้มกันหมู่ให้กับประชาชน พร้อมกําหนดแผนการกระจายวัคซีนใน 3 ช่องทาง คือ 1. ระบบหมอพร้อม ซึ่งที่ผ่านมาได้เปิดให้ผู้สูงอายุและผู้ป่วยเรื้อรัง 7 กลุ่มโรคลงทะเบียนแล้ว และจะเปิดให้ประชาชนทั่วไปอายุต่ํากว่า 60 ปี ลงทะเบียนได้ตั้งแต่ 31 พ.ค.นี้ ข้อดีคือ ทุกคนสามารถเลือกวันเวลาและสถานที่ได้เอง 2. การลงทะเบียนที่จุดบริการฉีดวัคซีน หรือ “On-site Registration” เพื่อให้ประชาชนได้รับวัคซีนมากที่สุด เร็วที่สุด และ 3. ประชาชนสามารถติดต่อนัดหมายผ่านสถานพยาบาล หรือ อสม. ได้โดยตรง หรือหากเป็นกลุ่มบุคคลหรือสมาคมที่มีเหตุผลความจําเป็นเร่งด่วน สามารถยื่นเรื่องต่อกระทรวงสาธารณสุข เพื่อพิจารณาจัดสรรวัคซีนและจัดเตรียมสถานที่ฉีดต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ สั่ง สธ. เร่งให้ความรู้ “โรคฝีดาษลิง” แก่ ปชช. พร้อมตั้งศูนย์ปฏิบัติการภาวะฉุกเฉินทางสาธารณสุข เฝ้าติดตามสถานการณ์ใกล้ชิด
วันจันทร์ที่ 23 พฤษภาคม 2565
นายกฯ สั่ง สธ. เร่งให้ความรู้ “โรคฝีดาษลิง” แก่ ปชช. พร้อมตั้งศูนย์ปฏิบัติการภาวะฉุกเฉินทางสาธารณสุข เฝ้าติดตามสถานการณ์ใกล้ชิด
.....
ข่าวการแพร่ระบาดของไวรัส “ฝีดาษลิง” ที่เกิดขึ้นในขณะนี้ พลเอก ประยุทธ์ จันทร์โอชา นายกรัฐมนตรี ได้ติดตามสถานการณ์อย่างต่อเนื่อง พร้อมแนะนําไปยังกระทรวงสาธารณสุข เร่งดําเนินการให้ความรู้แก่ประชาชน เพื่อไม่ให้ตื่นตระหนก เกิดความเข้าใจที่ถูกต้อง และรู้เท่าทันต่อสถานการณ์โรคต่าง ๆ ที่เกิดขึ้นในโลก
.
กรมควบคุมโรค แจ้งว่า "โรคฝีดาษลิง" ไม่ใช่โรคใหม่ แต่โรคนี้เกิดจากเชื้อไวรัสกลุ่ม Poxviridae จัดอยู่ในจีนัส Orthopoxvirus พบได้ในสัตว์หลายชนิด โดยเฉพาะสัตว์ตระกูลลิงและสัตว์ฟันแทะ ซึ่งการแพร่เชื้อจากคนสู่คน “แม้มีโอกาสน้อยแต่อาจเกิดขึ้นได้” จากการสัมผัสใกล้ชิดกับผู้ป่วยผ่านทางสารคัดหลั่ง ทางเดินหายใจ ผิวหนังที่เป็นตุ่ม หรืออุปกรณ์ที่ปนเปื้อนเชื้อ
.
ทั้งนี้ ได้จัดตั้งศูนย์ปฏิบัติการภาวะฉุกเฉินทางสาธารณสุข กรณีโรคฝีดาษลิง (Monkeypox) แล้ว เพื่อเฝ้าติดตามสถานการณ์ แนวโน้ม พร้อมทั้งคาดการณ์สถานการณ์ที่อาจเกิดขึ้นในอนาคต รวมทั้งจัดทําแผนทั้งระยะยาว ระยะกลาง ในการปรับปรุงกลยุทธ์และมาตรการให้เหมาะสม
.
ขณะนี้ ประเทศไทยยัง “ไม่มีรายงานผู้ป่วยโรคฝีดาษลิง” แต่ได้ดําเนินการยกระดับ เพื่อเฝ้าระวังผู้ที่เดินทางจากประเทศเสี่ยงแล้ว โดยขอให้ประชาชนติดตามข่าวสารอย่างใกล้ชิด หากต้องเดินทางไปยังประเทศที่พบผู้ป่วยฝีดาษลิง ควรระมัดระวังโรคดังกล่าว
.
อ่านเพิ่มเติม คลิกhttps://www.thaigov.go.th/news/contents/details/54848
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกอบชัยฯ ลงพื้นที่ตรวจเยี่ยมการเตรียมจัดงาน OUTLET สินค้าราคาโรงงานและการจัดนิทรรศการเกษตรอุตสาหกรรมของกระทรวงอุตสาหกรรม ในงาน FTI EXPO 2022
วันอังคารที่ 28 มิถุนายน 2565
ปลัดกอบชัยฯ ลงพื้นที่ตรวจเยี่ยมการเตรียมจัดงาน OUTLET สินค้าราคาโรงงานและการจัดนิทรรศการเกษตรอุตสาหกรรมของกระทรวงอุตสาหกรรม ในงาน FTI EXPO 2022
ปลัดกอบชัยฯ ลงพื้นที่ตรวจเยี่ยมการเตรียมจัดงาน OUTLET สินค้าราคาโรงงานและการจัดนิทรรศการเกษตรอุตสาหกรรมของกระทรวงอุตสาหกรรม ในงาน FTI EXPO 2022
จังหวัดเชียงใหม่ : วันนี้ (28 มิถุนายน 2565) เวลา 17.00 น.นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม และนายวันชัย พนมชัย อธิบดีกรมโรงงานอุตสาหกรรม ลงพื้นที่ตรวจเยี่ยมและให้กําลังใจการทํางานของเจ้าหน้าที่ ในการเตรียมจัดงาน OUTLET สินค้าราคาโรงงานของกระทรวงอุตสาหกรรม ในบูธ Outlet กระทรวงอุตสาหกรรม และการจัดแสดงนิทรรศการและการแสดงสินค้าเกษตรอุตสาหกรรม กรมส่งเสริมอุตสาหกรรม ในงาน FTI EXPO 2022 ซึ่งจะจัดขึ้นระหว่างวันที่ 29 มิถุนายน - 3 กรกฎาคม 2565 เวลา 10.00 - 20.00 น. ณ ศูนย์ประชุมนานาชาติฯ เชียงใหม่
รัฐบาลไทย-ข่าวทำเนียบรัฐบาล-โฆษกรัฐบาลเผยความคืบหน้าไกล่เกลี่ยหนี้ 60 ครั้ง ไกล่เกลี่ยสำเร็จ 48,523 ราย คิดเป็นร้อยละ 94.87 รวมทุนทรัพย์กว่า 10,162 ล้านบาท “สมศักดิ์” เดินหน้าสานต่อนโยบาย “นายกฯ”
วันอาทิตย์ที่ 24 กรกฎาคม 2565
โฆษกรัฐบาลเผยความคืบหน้าไกล่เกลี่ยหนี้ 60 ครั้ง ไกล่เกลี่ยสําเร็จ 48,523 ราย คิดเป็นร้อยละ 94.87 รวมทุนทรัพย์กว่า 10,162 ล้านบาท “สมศักดิ์” เดินหน้าสานต่อนโยบาย “นายกฯ”
โฆษกรัฐบาลเผยความคืบหน้าไกล่เกลี่ยหนี้ 60 ครั้ง ไกล่เกลี่ยสําเร็จ 48,523 ราย คิดเป็นร้อยละ 94.87 รวมทุนทรัพย์กว่า 10,162 ล้านบาท “สมศักดิ์” เดินหน้าสานต่อนโยบาย “นายกฯ” จัด “มหกรรมไกล่เกลี่ยหนี้สินครัวเรือน” ทั่วประเทศ อีก 17 ครั้ง ถึงเดือนสิงหาคมนี้
วันที่ 24 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้าการแก้ไขปัญหาหนี้สินภาคครัวเรือน ตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ว่า ที่ผ่านมากระทรวงยุติธรรมโดยนายสมศักดิ์ เทพสุทิน รัฐมนตรีว่าการกระทรวงยุติธรรม ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ได้ดําเนินการ “มหกรรมไกล่เกลี่ยหนี้สิน หนี้ครัวเรือน” ผ่านมาแล้ว 60 ครั้ง ข้อมูลล่าสุดเมื่อวานนี้ ณ วันที่ 23 ก.ค. 65 จัดขึ้นที่จังหวัดศรีสะเกษ อุบลราชธานี และปราจีนบุรี โดยภาพรวมมีลูกหนี้ขอไกล่เกลี่ยแล้วจํานวนทั้งสิ้น 51,145 ราย ไกล่เกลี่ยสําเร็จ 48,523 ราย คิดเป็นร้อยละ 94.87 รวมทุนทรัพย์กว่า 10,162 ล้านบาท สามารถลดค่าใช้จ่ายของการฟ้องร้องคดีของประชาชนไปกว่า 4,358 ล้านบาท
“ ทั้งนี้ การจัดมหกรรมยุติธรรมไกล่เกลี่ยหนี้สินครัวเรือนฯ ทั่วประเทศ จะ เหลืออีก 17 ครั้ง เสร็จสิ้นภายในเดือนสิงหาคม เชิญชวนประชาชนที่มีคดีพิพาทก่อนฟ้อง และหลังศาลมีคําพิพากษา ร่วมงานมหกรรมไกล่เกลี่ยหนี้สินครัวเรือน และยุติธรรมพบประชาชน (4 ภาค) ประจําปีงบประมาณ 2565 ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งจะเป็นการตอบโจทย์การแก้ไขหนี้สิน หนี้ กยศ. หนี้บัตรเครดิต และสินเชื่อส่วนบุคคล สินเชื่อรถยนต์ รวมถึงร่วมกันหาทางออก ฝ่าวิกฤติ สร้างโอกาส ก้าวไปด้วยกัน ณ สถานที่จัดงาน สําหรับผู้สนใจสอบถามรายละเอียดเพิ่มเติมได้ที่ สายด่วนยุติธรรม 1111กด77 /กรมบังคับคดี 02 881 4999 หรือสายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02 881 4840 และ กรมคุ้มครองสิทธิและเสรีภาพ 0 2141 2768-73” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-นักธุรกิจต่างชาติเชื่อมันเศรษฐกิจและภาคธุรกิจไทยมากขึ้น
วันพุธที่ 3 พฤศจิกายน 2564
นักธุรกิจต่างชาติเชื่อมันเศรษฐกิจและภาคธุรกิจไทยมากขึ้น
วันพุธที่ 3 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
ผลสํารวจความเชื่อมั่นนักธุรกิจต่างชาติในไทย ประจําไตรมาสที่ 3/2564 จากหอการค้าต่างประเทศในไทย 41 ประเทศ พบว่าดัชนีความเชื่อมั่นเศรษฐกิจและความเชื่อมั่นต่อธุรกิจ เพิ่มขึ้นเป็น 44.9 และ 38.4 ตามลําดับ ส่งผลให้ดัชนีความเชื่อมั่นนักลงทุนต่างชาติ เพิ่มเป็น 41.7 จาก 27.7 ในไตรมาสที่ผ่านมา ถือเป็นค่าดัชนีสูงสุดใน 4 รอบการสํารวจ นอกจากนี้ นักธุรกิจต่างชาติร้อยละ 50 ยังเชื่อว่าไทยผ่านจุดต่ําสุดมาแล้วและเข้าสู่ช่วงการเริ่มฟื้นตัวทั้งในด้านผลกระทบจากโรคโควิด-19 และในด้านของเศรษฐกิจและภาคธุรกิจ ทั้งนี้ เศรษฐกิจของไทยมีสัญญาณปรับตัวดีขึ้น เช่น การส่งออกขยายตัวต่อเนื่องเป็นเดือนที่ 7 โดยเฉพาะสินค้าเกษตรและอาหาร และภาคการท่องเที่ยว คาดว่า GDP ของไทยในปีนี้จะขยายได้ไม่ต่ํากว่าร้อยละ 1
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
วันศุกร์ที่ 22 ตุลาคม 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
จากข้อมูล ณ วันที่ 21 ต.ค.2564 โครงการคนละครึ่ง ระยะที่ 3 มีผู้ใช้สิทธิสะสมจํานวน 25.32 ล้านราย มียอดการใช้จ่ายสะสมรวม 105,444 ลบ. และโครงการยิ่งใช้ยิ่งได้ มีประชาชนผู้ใช้สิทธิจํานวน 83,574 คน มียอดใช้จ่ายสะสมรวมทั้งหมด 2,702 ลบ.
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 21 ตุลาคม 2564 โครงการคนละครึ่ง ระยะที่ 3 มีผู้ใช้สิทธิสะสมจํานวน 25.32 ล้านราย โดยมียอดการใช้จ่ายสะสมรวม 105,444 ล้านบาท แบ่งเป็นเงินที่ประชาชนจ่ายสะสม 53,588 ล้านบาท และรัฐร่วมจ่ายสะสม 51,856 ล้านบาท และโครงการยิ่งใช้ยิ่งได้ มีประชาชนผู้ใช้สิทธิจํานวน 83,574 คน จากจํานวนผู้เข้าร่วมโครงการ 479,293 ราย โดยมียอดใช้จ่ายสะสมรวมทั้งหมด 2,702 ล้านบาท โดยมีมูลค่าการใช้จ่ายสะสมที่นํามาคํานวณสิทธิ e-Voucher 2,144 ล้านบาท และคิดเป็นมูลค่าสะสม e-Voucher ทั้งสิ้นกว่า 234 ล้านบาท และมูลค่าการใช้จ่ายส่วน e-Voucher 140 ล้านบาท
สําหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด (22 ตุลาคม 2564 เวลา 8.00 น.) โครงการคนละครึ่ง ระยะที่ 3 มีการใช้จ่ายสะสมประมาณ 633.8 ล้านบาท แบ่งเป็นเงินที่ประชาชนใช้จ่าย 326.7 ล้านบาท และรัฐร่วมจ่าย 307.1 ล้านบาท สําหรับโครงการยิ่งใช้ยิ่งได้มีการใช้จ่ายสะสมกว่า 381,000 บาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจํานวนกว่า 60,000 ราย
ประชาชนสามารถใช้จ่ายในโครงการฯ ได้จนถึงวันที่ 31 ธันวาคม 2564 และประชาชนที่สนใจเข้าร่วมโครงการคนละครึ่ง ระยะที่ 3 ยังสามารถลงทะเบียนอย่างต่อเนื่องได้ตั้งแต่เวลา 06.00–22.00 น. ของทุกวัน จนกว่าจะครบ28ล้านสิทธิ ซึ่งยังมีสิทธิเหลือกว่า 7 หมื่นสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง” สําหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Walletบนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิเหลือกว่า 5 แสนสิทธิ
สํานักงานเศรษฐกิจการคลัง  halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน)  โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ยืนยันยังไม่ระงับฉีด 'วัคซีนผสมสูตร' ยึดหลักวิชาการ
วันพุธที่ 14 กรกฎาคม 2564
ยืนยันยังไม่ระงับฉีด 'วัคซีนผสมสูตร' ยึดหลักวิชาการ
....
นายอนุชา บูรพชัยศรี โฆษกรัฐบาล เปิดเผยว่า นายกรัฐมนตรีไม่มีนโยบายที่จะระงับการใช้วัคซีน “ผสมสูตร” และขอให้ทุกฝ่ายรับฟังความเห็นของคณะกรรมการโรคติดต่อแห่งชาติ
.
สิ่งสําคัญในช่วงเวลานี้คือการเร่งฉีดให้ได้มากที่สุดและเร็วที่สุด เพราะสายพันธุ์เดลตามีการระบาดที่รุนแรง และติดต่อได้ง่ายกว่าที่ผ่านมา ซึ่งวัคซีนทุกชนิดสามารถลดความรุนแรงและลดความเสี่ยงเสียชีวิต
.
ส่วนการวิจัยในไทยนั้นก็พยายามหาทุกวิถีทางที่ดีที่สุด และทําอย่างเป็นระบบ จนสําเร็จ เป็นที่ยอมรับ
.
นักวิทยาศาตร์ WHO ให้ข้อสังเกตว่า ควรให้หน่วยงานของรัฐด้านสาธารณสุขเป็นผู้ตัดสินใจบนพื้นฐานของข้อมูลที่มีอยู่ เพื่อความปลอดภัย
.
อ่านเพิ่มเติม คลิกhttps://www.thaigov.go.th/news/contents/details/43734
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อ อย่าแชร์ "คลิปเสียงปลอม" สร้างเรื่องเสมือนจริง หลอกลวงประชาชน
วันอาทิตย์ที่ 7 สิงหาคม 2565
ดีอีเอส เตือนอย่าหลงเชื่อ อย่าแชร์ "คลิปเสียงปลอม" สร้างเรื่องเสมือนจริง หลอกลวงประชาชน
ดีอีเอส เตือนอย่าหลงเชื่อ อย่าแชร์ "คลิปเสียงปลอม" สร้างเรื่องเสมือนจริง หลอกลวงประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส) เปิดเผยว่าขณะนี้มีเทคโนโลยีปลอมเสียงปลอมแชทปลอมคลิป ( Deepfake,Social MakerและFake voice)ซึ่งเป็นการปลอมแปลงข้อมูลการตัดต่อภาพตัดต่อข้อความตกแต่งเสียงพูดหรือแม้แต่การตัดต่อวิดีโอคลิปให้เหมือนเป็นเรื่องที่เกิดขึ้นจริงซึ่งประชาชนควรรู้เพื่อให้เข้าใจรู้เท่าทันและป้องกันการถูกใช้เป็นเครื่องมือของมิจฉาชีพหรือพฤติกรรมที่ส่งผลกระทบต่อการดําเนินชีวิตและทรัพย์สินของผู้อื่น
“จากเทคโนโลยีดังกล่าวทําให้กลุ่มมิจฉาชีพนํามาใช้ในการแชทปลอมโพสต์ปลอมผ่าน"Social Maker"ที่สร้างโพสต์ปลอม,ข้อความปลอม,ความคิดเห็นปลอมและสร้างโปรไฟล์ปลอมใน3แพลตฟอร์มในโซเชียลมีเดียคือFacebook, InstagramและTwitterรวมถึงโปรแกรมแชทMessenger, Messageต่างๆสร้างความเข้าใจผิดและหลอกลวงเป็นภัยสังคมอยู่ในขณะนี้” นางสาวนพวรรณกล่าว
โดยการปลอมภาพคลิปด้วยDeepfakeสร้างภาพความคมชัดสูงและท่าทางที่เสมือนจริงมากขึ้นการแปลงเสียงVoice changer / Jokesphone ปลอมเสียงได้ง่ายๆผ่านแอพพลิเคชั่นต่างๆที่เปลี่ยนน้ําเสียงเช่นชายเป็นหญิงหญิงเป็นชายผู้ใหญ่เป็นเด็ก ซึ่งการแชทปลอม,โพสต์ปลอม,ปลอมภาพคลิป,การเลียนเสียงและแปลงเสียงที่ผู้ไม่ประสงค์ดีใช้เป็นเครื่องมือในการแอบอ้างเป็นบุคคลอื่นเพื่อประโยชน์บางอย่างหลอกลวงให้โอนเงิน ดังนั้นขอให้ประชาชนควรตรวจสอบข้อมูลทุกครั้งก่อนที่จะเชื่อหรือแชร์ต่อเพื่อให้มั่นใจว่าสิ่งที่คุณเห็นเป็นเรื่องจริง
สําหรับเทคโนโลยีในการปลอมแปลงอย่างเช่น 'Deepfake' 'Social Maker'และ'Fake voice'เป็นที่นิยมของคนไทยนํามาใช้รวมทั้งแอพพลิเคชั่นแชทต่างๆมักนํามาใช้กันจนเป็นปกติ ซึ่งเทคโนโลยีดังกล่าวสามารถ'ปลอมเสียงปลอมแชทปลอมคลิป'เปลี่ยนเรื่องปลอมๆให้สมจริงนับเป็นการพัฒนาเทคโนโลยีที่ก้าวล้ําเลียนแบบสิ่งที่มีอยู่จริงหรือเข้าใกล้ความจริงมากขึ้นเป็นวิวัฒนาการของเทคโนโลยีที่ช่วยผลักดันให้สะดวกสบายมากขึ้น ในขณะเดียวกันมีการนําเทคโนโลยีไปใช้ในทางที่ผิดหรือความไม่รู้จะถูกใช้เป็นเครื่องมือที่ทําให้ความก้าวล้ําทางเทคโนโลยีเหล่านี้ส่งผลกระทบในทางลบได้ในวงกว้างด้วยเช่นกัน
ขณะนี้ในสื่อสังคมออนไลน์มีการส่งต่อคลิปเสียงคลิปปลอมที่สร้างเรื่องเพื่อหลอกลวงหาผลประโยชน์จํานวนมาก ประชาชนร้องเรียนผ่านกระทรวงดิจิทัลฯและหลายหน่วยงานเปิดช่องทางให้ประชาชนที่เดือดร้อนจากปัญหาคดีออนไลน์และอาชญากรรมทางเทคโนโลยีสามารถแจ้งและเข้าถึงความช่วยเหลือได้สะดวกรวดเร็วยิ่งขึ้นหากพบเบาะแสสามารถแจ้งข้อมูลได้ผ่านช่องทางต่างๆดังนี้ โทร.1212 OCCศูนย์ช่วยเหลือและจัดการปัญหาออนไลน์ของสํานักงานพัฒนาธุรกรรมอิเล็กทรอนิกส์(ETDA)ในสังกัดดีอีเอส เพจอาสาจับตาออนไลน์https://m.facebook.com/DESMonitor/แจ้งความออนไลน์ได้ตลอด24ชั่วโมงผ่านเว็บไซต์https://thaipoliceonline.com สายด่วนบช.สอท. 1441
****************
รัฐบาลไทย-ข่าวทำเนียบรัฐบาล-ครม. เห็นชอบงบประมาณรายจ่ายประจำปีงบประมาณ พ.ศ. 2564
วันพุธที่ 7 กรกฎาคม 2564
ครม. เห็นชอบงบประมาณรายจ่ายประจําปีงบประมาณ พ.ศ. 2564
ครม. เห็นชอบงบประมาณรายจ่ายประจําปีงบประมาณ พ.ศ. 2564 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อป้องกันโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่า และเพื่อควบคุมโรคลัมปี สกินในโค กระบือ ตามข้อมูลที่กระทรวงเกษตรและสหกรณ์เสนอ
ดร.ทองเปลวกองจันทร์ปลัดกระทรวงเกษตรและสหกรณ์เปิดเผยว่าตามที่กระทรวงเกษตรและสหกรณ์ได้เสนอขออนุมัติงบประมาณรายจ่ายประจําปีงบประมาณพ.ศ. 2564งบกลางรายการเงินสํารองจ่ายเพื่อกรณีฉุกเฉินหรือจําเป็นเพื่อป้องกันโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่าคณะรัฐมนตรีจึงมีมติอนุมัติใช้งบประมาณรายจ่ายประจําปีงบประมาณพ.ศ. 2564งบกลางรายการเงินสํารองจ่ายเพื่อกรณีฉุกเฉินหรือจําเป็นเพื่อป้องกันโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่าเป็นเงินทั้งสิ้น140,277,426บาทให้กระทรวงเกษตรและสหกรณ์เพื่อดําเนินการดังนี้
1)ค่าใช้จ่ายในการป้องกันโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่าประกอบด้วยค่าชดใช้ราคาสุกรที่ถูกทําลายตั้งแต่วันที่5ธันวาคม2563ถึงวันที่22มีนาคม2564ตามมาตรา13 (4)แห่งพระราชบัญญัติโรคระบาดสัตว์พ.ศ. 2558จํานวนเงิน93,772,226บาทซึ่งได้ผ่านการพิจารณาของคณะกรรมการประเมินตามกฎกระทรวงกําหนดค่าชดใช้ราคาสัตว์ที่ถูกทําลายอันเนื่องจากเป็นโรคระบาดหรือมีเหตุอันควรสงสัยว่าเป็นโรคระบาดหรือสัตว์หรือซากสัตว์ที่เป็นพาหะของโรคระบาดพ.ศ. 2560
และ2)ค่าใช้จ่ายในการดําเนินงานเกี่ยวกับการเฝ้าระวังโรคตรวจวินิจฉัยและทําลายเชื้อโรคหรือซากสัตว์จํานวนเงิน46,505,200บาท
นอกจากนี้คณะรัฐมนตรียังมีมติอนุมัติใช้งบประมาณรายจ่ายประจําปีงบประมาณพ.ศ. 2564งบกลางรายการเงินสํารองจ่ายเพื่อกรณีฉุกเฉินหรือจําเป็นเพื่อควบคุมโรคลัมปีสกินในโคกระบือตามข้อมูลที่กระทรวงเกษตรและสหกรณ์เสนอในวงเงินงบประมาณจํานวนทั้งสิ้น684,218,000บาทเพื่อเป็นค่าใช้จ่ายในการควบคุมโรคลัมปีสกินในโคกระบือดังนี้
1)ค่าตอบแทนอาสาปศุสัตว์จํานวน14,510,000บาท
2)ค่าจัดซื้อวัคซีนโรคลัมปีสกินจํานวน5,000,000โดสเป็นเงิน230,138,000บาท
3)ค่าจัดซื้อเวชภัณฑ์เพื่อการฆ่าเชื้อในฟาร์มและพาหนะในการเคลื่อนย้ายสัตว์จํานวน24,000,000
บาท
4)ค่าจัดซื้อเวชภัณฑ์เพื่อการรักษาโคกระบือจํานวน200,000ตัวเป็นเงิน361,000,000บาทและเพื่อการฟื้นฟูบํารุงสุขภาพสัตว์เลี้ยงของเกษตรกรจํานวน200,000ตัวเป็นเงิน39,800,000บาท
และ5)ค่าวัสดุวิทยาศาสตร์เพื่อการแพทย์สําหรับการเก็บตัวอย่างฉีดวัคซีนและรักษาเป็นเงิน14,770,000บาท
ทั้งนี้กระทรวงเกษตรและสหกรณ์โดยกรมปศุสัตว์จะเร่งดําเนินงานในขั้นตอนต่อไปเพื่อให้เกษตรกรได้รับการเยียวยาและแก้ไขปัญหาความเดือดร้อน
รัฐบาลไทย-ข่าวทำเนียบรัฐบาล-นายกฯ ชื่นชมและให้กำลังใจนักฟุตบอลทีม "ช้างศึก" ทำผลงานดีเยี่ยมในการแข่งขันฟุตบอลชิงแชมป์อาเซียน AFF Suzuki Cup 2020 สร้างความสุขและรอยยิ้มให้คนไทย
วันศุกร์ที่ 24 ธันวาคม 2564
นายกฯ ชื่นชมและให้กําลังใจนักฟุตบอลทีม "ช้างศึก" ทําผลงานดีเยี่ยมในการแข่งขันฟุตบอลชิงแชมป์อาเซียน AFF Suzuki Cup 2020 สร้างความสุขและรอยยิ้มให้คนไทย
นายกฯ ชื่นชมและให้กําลังใจนักฟุตบอลทีม "ช้างศึก" ทําผลงานดีเยี่ยมในการแข่งขันฟุตบอลชิงแชมป์อาเซียน AFF Suzuki Cup 2020 สร้างความสุขและรอยยิ้มให้คนไทย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รู้สึกชื่นชมที่นักฟุตบอลทีมชาติไทยเอาชนะ ทีมชาติเวียดนาม ด้วยประตู 2-0 ในการแข่งขันฟุตบอลชิงแชมป์อาเซียน AFF Suzuki Cup 2020 (ฟุตบอล เอเอฟเอฟ ซูซูกิ คัพ 2020) รอบรองชนะเลิศ นัดแรก ที่ประเทศสิงคโปร์ เมื่อวันที่ 23 ธันวาคม 2564 ที่ผ่านมา สร้างความสุขและรอยยิ้มให้พี่น้องชาวไทย พร้อมให้กําลังใจทีม “ช้างศึก” ที่จะทําการแข่งขันรอบรองชนะเลิศ นัดที่ 2 ซึ่งจะพบกับทีมชาติเวียดนามอีกครั้ง ในวันอาทิตย์ที่ 26 ธันวาคมนี้
โฆษกรัฐบาลกล่าวเพิ่มเติมว่า นายกรัฐมนตรีกล่าวแสดงความยินดีไปยังนักเตะ โค้ช ผู้จัดการทีม สมาคมกีฬาฟุตบอลแห่งประเทศไทยฯ และเจ้าหน้าที่ในทีมที่มีส่วนเกี่ยวข้องทุกคน ที่สร้างผลงานดีเยี่ยมจนนําชัยชนะมาฝากคนไทยได้ และแม้ว่าทีมชาติไทยจะต้องทําการแข่งขันรอบรองชนะเลิศ นัดที่ 2 พบกับ เวียดนาม ในวันที่ 26 ธันวาคม 2564 นี้ นายกรัฐมนตรีให้กําลังใจ และเชื่อมั่นว่าทีมชาติไทยจะสามารถนําชัยชนะ และผ่านเข้าสู่รอบชิงชนะเลิศ สร้างความประทับใจและนําความสุขมาให้คนไทยได้อีกครั้ง
รัฐบาลไทย-ข่าวทำเนียบรัฐบาล-นายกรัฐมนตรีติดตามและสนับสนุนการเตรียมความพร้อมรับการผ่อนคลายมาตรการเข้าราชอาณาจักร ตั้งแต่ 1 พ.ค. ย้ำเป็นจุดเปลี่ยนการฟื้นฟูเศรษฐกิจที่สำคัญ
วันพฤหัสบดีที่ 28 เมษายน 2565
นายกรัฐมนตรีติดตามและสนับสนุนการเตรียมความพร้อมรับการผ่อนคลายมาตรการเข้าราชอาณาจักร ตั้งแต่ 1 พ.ค.  ย้ําเป็นจุดเปลี่ยนการฟื้นฟูเศรษฐกิจที่สําคัญ
นายกรัฐมนตรีติดตามและสนับสนุนการเตรียมความพร้อมรับการผ่อนคลายมาตรการเข้าราชอาณาจักร ตั้งแต่ 1 พ.ค.  ย้ําเป็นจุดเปลี่ยนการฟื้นฟูเศรษฐกิจที่สําคัญ หากหน่วยงานพบปัญหาติดขัดให้เร่งรายงานเพื่อแก้ไขปัญหาทันที
วันที่ 28 เม.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้หารือและมอบหมายกับหลายหน่วยงานที่เกี่ยวข้องให้เตรียมการในด้านต่างๆ ให้พร้อมรับกับการยกเลิกข้อกําหนดการเข้าราชอาณาจักรแบบ Test&Go ตั้งแต่วันที่ 1 พ.ค. 2565 เป็นต้นไป
นายกรัฐมนตรีได้ติดตามการเตรียมการของหน่วยงานต่างๆ อย่างใกล้ชิด ทั้งหน่วยงานความั่นคง ซึ่งดูแลศูนย์ปฏิบัติการภาวะฉุกเฉิน (EOC) ณ ท่าอากาศยานทุกแห่ง กระทรวงคมนาคม กระทรวงการต่างประเทศ กระทรวงสาธารณสุขซึ่งดูแลความเรียบร้อยในส่วนของกระบวนการและขั้นตอนการเข้าราชอาณาจักร การให้ข้อมูลข่าวสาร การอํานวยความสะดวกแก่ผู้เดินทางและนักท่องเที่ยว เนื่องจากการผ่อนคลายมาตรการเข้าราชอาณาจักรครั้งนี้เป็นการเปลี่ยนผ่านสําคัญ ที่รัฐบาลมีเป้าหมายเพื่อให้สามารถฟื้นฟูเศรษฐกิจการท่องเที่ยวเป็นไปได้อย่างต่อเนื่อง หากภาคส่วนใดพบปัญหาติดขัดให้เร่งรายงานให้นายกรัฐมนตรีทราบเพื่อแก้ไขปัญหาทันที
นอกจากนี้ ตามที่ได้มีการประเมินว่าจํานวนนักท่องเที่ยวต่างชาติจะเดินทางเข้าประเทศไทยมากขึ้นหลังการผ่อนคลายมาตรการนั้น นายกได้มีข้อห่วงใยเกี่ยวกับการดูแลให้นักท่องเที่ยวปฏิบัติตามมาตรการป้องกันการแพร่ระบาดของโรคโควิด19 ในประเทศไทย เนื่องจากนักท่องเที่ยวเดินทางมาจากหลายประเทศซึ่งอาจมีการปฏิบัติตามมาตรการที่เข้มงวดแตกต่างกัน ในส่วนนี้นายกรัฐมนตรีให้กระทรวงการท่องเที่ยวและกีฬาหารือพร้อมขอความร่วมมือจากผู้ประกอบการอุตสาหกรรมการท่องเที่ยวโดยเฉพาะโรงแรมที่พัก ให้มีการเน้นย้ํา ให้ความรู้ความเข้าใจแก่นักท่องเที่ยวเกี่ยวกับมาตรการและข้อปฏิบัติของประเทศไทย เนื่องจากโรงแรมที่พักเป็นจุดที่มีความใกล้ชิดกับนักท่องเที่ยวมากที่สุด
ในส่วนของการดูแลสถานการณ์แพร่ระบาดโควิด19 ในภาพรวม กระทรวงสาธารณสุขได้มีแผนงานเผชิญเหตุการแพร่ระบาดในแต่ละสถานการณ์ภายหลังการผ่อนคลายมาตรการ รวมถึงเตรียมความพร้อมทั้งเวชภัณฑ์และบุคลากร ซึ่งมีการรายงานให้นายกรัฐมนตรีทราบเพื่อมีข้อสั่งการเพิ่มเติมต่อไป
“เพื่อให้การผ่อนคลายมาตรการตั้งแต่วันที่ 1 พ.ค.2565 ซึ่งเป็นการเปิดประเทศมากที่สุดนับแต่มีการแพร่ระบาดของโควิด19 เป็นไปอย่างราบรื่น นายกรัฐมนตรีจึงได้ติดตามการปฏิบัติงานของหน่วยงานที่เกี่ยวข้องและให้มีการรายงานกรณีเกิดข้อติดขัดเพื่อให้การสนับสนุนในการแก้ไขปัญหาได้รวดเร็ว ซึ่งเป็นการให้ความเชื่อมั่นว่าพร้อมกับการเปิดประเทศเพื่อฟื้นฟูเศรษฐกิจ รัฐบาลได้มีแผนงานที่รัดกุมเพื่อดูแลตอบโต้กับสถานการณ์โรคระบาดซึ่งสําคัญอย่างยิ่งกับความปลอดภัยของประชาชน” น.ส.ไตรศุลี กล่าว
...........................
รัฐบาลไทย-ข่าวทำเนียบรัฐบาล-“อนุทิน” เตรียมความพร้อมระบบสาธารณสุข อ.เบตง จ.ยะลา เป็นประตูสู่การท่องเที่ยวชายแดนใต้
วันเสาร์ที่ 5 กุมภาพันธ์ 2565
“อนุทิน” เตรียมความพร้อมระบบสาธารณสุข อ.เบตง จ.ยะลา เป็นประตูสู่การท่องเที่ยวชายแดนใต้
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่อําเภอเบตง จังหวัดยะลา ติดตามความพร้อมเปิดเมืองเป็นประตูสู่การท่องเที่ยวและพัฒนาเศรษฐกิจ 3 จังหวัดชายแดนภาคใต้ เตรียมพัฒนาและขยายบริการด้านการแพทย์และสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่อําเภอเบตง จังหวัดยะลา ติดตามความพร้อมเปิดเมืองเป็นประตูสู่การท่องเที่ยวและพัฒนาเศรษฐกิจ 3 จังหวัดชายแดนภาคใต้ เตรียมพัฒนาและขยายบริการด้านการแพทย์และสาธารณสุข รองรับการดูแลประชาชนและนักท่องเที่ยว ลดการส่งต่อผู้ป่วยออกนอกพื้นที่
วันนี้ (5 กุมภาพันธ์ 2565) ที่โรงพยาบาลเบตง อําเภอเบตง จังหวัดยะลา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายศักดิ์สยาม ชิดชอบ รัฐมนตรีว่าการกระทรวงคมนาคม นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 12 และคณะ ติดตามความพร้อมการเปิดท่าอากาศยานนานาชาติเบตง และมอบนโนบายด้านการแพทย์และสาธารณสุข พร้อมพบปะอาสาสมัครกระทรวงสาธารณสุขประจําหมู่บ้าน (อสม.) จํานวนกว่า 300 คน
นายอนุทินกล่าวว่า ได้รับมอบหมายจาก พลเอก ประยุทธ์ จันทร์โอชา นายกรัฐมนตรี ให้ลงพื้นที่ติดตามความพร้อมของท่าอากาศยานนานาชาติเบตง เนื่องจากในอนาคตอําเภอเบตง จะเป็นประตูด่านแรกในการต้อนรับผู้เดินทางทั้งในประเทศและประเทศเพื่อนบ้านสู่การท่องเที่ยวและประกอบธุรกิจในพื้นที่ 3 จังหวัดชายแดนภาคใต้ ดังนั้น จึงต้องเตรียมความพร้อมในทุกมิติ ทั้งการคมนาคมทางบก/อากาศ การขนส่ง การรักษาความปลอดภัย ตลอดจนระบบการแพทย์และสาธารณสุข ซึ่งพบว่ามีความพร้อมในการให้บริการประชาชน อํานวยความสะดวกในการเดินทางสัญจรอย่างมาก
นายอนุทินกล่าวต่อว่า สําหรับด้านการแพทย์และสาธารณสุข ปัจจุบันมีโรงพยาบาลเบตงซึ่งเป็นโรงพยาบาลชุมชน หากมีการเปิดเมืองและดําเนินการท่าอากาศยานนานาชาติเบตง จําเป็นอย่างยิ่งที่จะต้องพัฒนาและขยายการให้บริการด้านการแพทย์และสาธารณสุขเพื่อดูแลประชาชน/นักท่องเที่ยว และลดการส่งต่อผู้ป่วยไปยังโรงพยาบาลนอกพื้นที่ โดยในช่วงสถานการณ์โควิด19 ที่ผ่านมา อําเภอเบตง ดําเนินมาตรการด้านสาธารณสุขอย่างเข้มแข็งทุกมิติ เช่น มาตรการ COVID Free Setting ในโรงเรียน ร้านอาหาร ตลาด โรงแรม และศาสนสถาน รวมถึงให้บริการฉีดวัคซีนทั้งในโรงพยาบาลเบตง โรงพยาบาลส่งเสริมสุขภาพตําบล ด่านเข้าเมืองเบตง และการฉีดวัคซีนเชิงรุกในพื้นที่ห่างไกล ทําให้สามารถลดจํานวนผู้ติดเชื้อได้อย่างชัดเจน เชื่อมั่นว่าความร่วมมือเหล่านี้ ทําให้อําเภอเบตง จังหวัดยะลา จะเป็นอีกหนึ่งเป็นเป้าหมายการเดินทางของนักท่องเที่ยวและผู้ประกอบธุรกิจ ช่วยเดินหน้าเศรษฐกิจของประเทศไทยได้
ทั้งนี้ ตั้งแต่วันที่1 มกราคม - 5 กุมภาพันธ์ 2565 จังหวัดยะลามีผู้ติดเชื้อสะสม 557 ราย รักษาหายแล้ว 537 ราย เสียชีวิตสะสม 11ราย วันนี้มีผู้ติดเชื้อรายใหม่ 24 ราย กําลังรักษา 165 ราย ไม่มีผู้เสียชีวิต ส่วนการฉีดวัคซีนในพื้นที่ ฉีดเข็มที่ 1 ไปแล้ว ร้อยละ 64.40 เข็มที่ 2 ร้อยละ 53.80 และเข็มที่ 3 ร้อยละ 7.91
************************************** 5 กุมภาพันธ์ 2565